b'\n_START_ARTICLE_\nGemcitabin\n_START_SECTION_\nFarmakologija\n_START_PARAGRAPH_\nS kemijskega vidika je gemcitabin nukleozidni analog in sicer analog pirimidina deoksicitidina, kjer je v vodik na drugem ogljikovem atomu zamenjan s fluorom._NEWLINE_Kot drugi pirimidinski analogi (npr. fluorouracil) se tudi gemcitabin med podvojevanjem vgrajuje v na novo nastajajo\xc4\x8do molekulo DNK; gemcitabin nadomesti citidin in s tem prepre\xc4\x8di nadaljnjo podalj\xc5\xa1evanje verige DNK, zaradi napa\xc4\x8dno sintetizirane DNK pa se v celici vklju\xc4\x8dijo procesi programirane celi\xc4\x8dne smrti (apoptoze). V tumorskih celicah neprestano poteka podvojevanje DNK in v prisotnosti gemcitabina se zavreta podvojevanje celic in rast tumorja.\n_START_SECTION_\nIndikacije\n_START_PARAGRAPH_\nGemcitabin se uporablja pri razli\xc4\x8dnih vrstah raka: pri nedrobnoceli\xc4\x8dnem plju\xc4\x8dnem raku, raku trebu\xc5\xa1ne slinavke, raku dojke ...'